Seohyun

Seo Ju-hyun (; namundag Hunyo 28, 1991), bistado bilang Seohyun, sarong parakanta, artista asin parasurat nin kanta sa South Korea. Nag-debut siya bilang sarong miyembro kan girl group na Girls' Generation(asin kahaluyan an subgroup kaini na Girls' Generation-TTS) kadtong Agosto 2007, na naging saro sa pinakamabentang artista sa South Korea asin saro sa pinakasikat na girl group sa South Korea asin sa buong mundo. Iniluwas ni Seohyun ang saiyang enot na extended play na Don't Say No kan 2017. Naghali siya sa SM Entertainment sa huring parte kan taong ido, pero miyembro man giraray siya kan Girls' Generation. Nagsali siya sa Namoo Actors kadtong 2019.

Apuera sa saiyang karera sa musika, siya nagin aktres. Kasunod kan saiyang papel sa pagsuporta niya sa dramang Passionate Love (2013) asin Moon Lovers: Scarlet Heart Ryeo (2016), siya nagganap sa Bad Thief, Good Thief (2017), Time (2018), Private Lives (2002), Jinxed at First (22) and Song of the Bandits (2018). Kaiba sa saiyang mga pelikula an Love and Leashes(2022). Nagpartisipar man siya sa mga orihinal asin Koreanong bersyon nin mga musikal sa entablado kabali an Moon Embracing the Sun, Gone with the Wind asin Mamma Mia.

 Kaamayi kan buhay asin edukasyon 
Si Seohyun namundag na Seo Ju-hyun kan Hunyo 28, 1991, sa Seoul, South Korea, asin siya an bogtong na aki sa saiyang pamilya. An saiyang ina sarong chairwoman sa sarong piano school asin tinokdoan si Seohyun kun pano magtogtog nin piano, siring man mga violin asin tradisyonal na tambol kan Korea sa kaakian niya. Nakanood man siya nin magsakay sa kabayo asin mag-skating kan aki pa. Dai man siya dinagka kan saiyang mga magurang na magin sikat, pero itinao sainda ni Seohyun an kredito bilang mga nagtabang tanganing pilion niya an karera paagi sa pagtugot sa saiya sa manlaen laen na eksperyensiya. kan siya nasa ikalimang grado, si Seohyun nadiskobre nin sarong talent scout habang nakasakay sa tren sa subway. Siya nagkanta nin mga kanta nin kantang pang-aki para sa saiyang pag-audition sa SM Entertainment asin naako bilang trainee. Sinitar ni Seohyun sina BoA, S.E.S asin Fin.K.L. bilang saiyang mayor na impluwensiya para magin parakanta, nagpapahayag nin "Paghuna ko magayon na ipahiling asin ipagkomunikar an mga emosyon sa paagi kan mga kanta".

Naggraduar si Seohyun sa Jeonju Arts High School kan Pebrero 2010.

Nagklase siya sa Donguk University, mayor sa theatre acting asin naggradwar kan Agosto 2014, nakakua man nin achievement award sa seremonya sa gradwasyon. An miyembro kan saiyang mga kapwa Girls na si Yoona nag-atender man sa parehong unibersidad.
Kategorya:Articles with hCards

 Mga Toltolan